Црква „Св. Константин и Елена“ - Разловци

**Свети Константин и Елена** — главна селска црква во пијанечкото село Разловци.

Црквата се наоѓа во самото село, вкопана во земја, но сепак нејзината препознатлива камбанарија ја оддава положбата на црквата.

## Историја

Црквата била изградена во 1850 година. Не е познато кога и од кој архијереј е осветена.

Според мештаните, црквата е уште постара. Започнува да се гради по иницијатива на Поп Стојан, заедно со блиските соработници Цоне Спасев, Стоил Ѓорѓов и Стоил Ковач. Нивните ликови се фрескоживописани на западната страна на црквата, наречени „ктитори сосе доми“, односно ктиторите со семејствата.

Црквата ја градело целото село, но Турците ја стопирале градбата бидејќи немало дозвола и на тоа место немало стара црква. Селаните го донеле стариот камен крст од црквата „Св. Никола“ од Горно Поле, го закопале на местото каде се градела новата црква и продолжиле со работата. Интересно е што за портата на црквата биле изработени два големи клуча од Стоил Ковач, а со едниот од нив и ден-денес се отвора оваа црква.

Кога Поп Стојан ја започнал својата револуционерна дејност, фреската со својот лик ја премачкал со пепел и вар. Така премачкана стоела уште сто години и била повторно откриена во 1976 година, на стогодишнината од востанието.

Спроти Благовец во 1914 година во дворот на црквата кај варницата полна со вар и вода, четата на Јован Бабунски извршила крвав терор. Имено, сите осомничени за соработка со бугарските власти (свештеници и клисари) живи ги боделе и ги фрлале во варницата.


Податотека:Sonce-razlovci1.jpg|Насликаното сонце од Кутлеш во црквата
Податотека:Stoyan Razlovski Razlovtsi Church 1859.jpg|Поп Стојан прикажан на фреска во црквата
Податотека:Stoil Kovach Razlovtsi Church 1859.jpg|Стоил Ковач прикажан на фреска во црквата


## Архитектура

Црквата по својата градба е еднокорабна.

Камбанаријата на црквата била изградена во 1938 година, кога свештеник бил поп Манасија од Разловци, при што малата камбана е лиена во Неврокоп во 1909 година, а големата во Разловци.

;Камбанаријата на црквата

Податотека:Камбанаријата на селската црква во Разловци (1).jpg|
Податотека:Камбанаријата на селската црква во Разловци (2).jpg|
Податотека:Камбанаријата на црквата во Разловци (1).jpg|
Податотека:Камбанаријата на црквата во Разловци (2).jpg|


### Фрескоживопис

Зографисана е во целост од непознат зограф. Во црквата се наоѓа насликано македонското сонце од Кутлеш.

Црквата е фрескоживописана во 1859 година, што се гледа од натписот на иконата на „Света Богородица“. Фреските ги работел Васил Зограф, син на Ѓорѓија Зограф од Струмица.

### Иконостас

Иконите потекнуваат од  век од Глигориј Пецанов, Васил Зограф и непознати автори.

## Галерија


Податотека:Влезот во црквата во Разловци.jpg|Влезот во црквата
Податотека:Влезот на црквата во Разловци.jpg|Предниот дел на црквата
Податотека:Гробишта во црквата во Разловци.jpg|Гробишта на свештениците од црквата
Податотека:Плоча за поп Стојан во Разловци.jpg|Плоча за поп Стојан на црквата
Податотека:Помошни објекти на црквата во Разловци (1).jpg|Помошен објект во црковниот двор
Податотека:Помошни објекти на црквата во Разловци (2).jpg|Помошен објект во црковниот двор


## Поврзано
* Разловци
* Брегалничка епархија
* Делчевско архијерејско намесништво
* Тработивишка парохија

## Наводи

## Надворешни врски

Разловци
Категорија:Разловци